open-index/open-wikipedia-markdown huggingface dataset:
סמנתה מורטון

**סמנתה מורטון** (באנגלית: **Samantha Morton**; נולדה ב-13 במאי 1977) היא שחקנית קולנוע וטלוויזיה בריטית. קיבלה מועמדות פרס אוסקר לשחקנית המשנה הטובה ביותר על תפקידה בסרט "מתוק ומרושע".

## ביוגרפיה
סמנתה מורטון נולדה בנוטינגהאם שבמחוז נוטינגהאמשייר באנגליה. את קריירת המשחק החלה בגיל צעיר, בהיותה בת 13 השתתפה בסדרות טלוויזיה כגון "Soldier Soldier" ו-"Boon" מאוחר יותר הופיעה בסדרות חשובות כמו "המפצח", וכן כיכבה בדרמות תקופתיות כ"ג'יין אייר" ו"קורות טום ג'ונס".

הופעת הבכורה שלה בקולנוע הייתה בשנת 1997 בסרט "מתחת לעור". ב-1999 זכתה במועמדות לפרס האוסקר בקטגוריית שחקנית משנה על משחקה בסרטו של וודי אלן "מתוק ומרושע". ב-2002 זכתה בפרס איגוד הקולנוע העצמאי בבריטניה על משחקה בסרט "Morvern Callar", וב-2003 הייתה שוב מועמדת לאוסקר על תפקידה בסרט "באמריקה", הפעם בקטגוריית השחקנית הטובה ביותר. כמו כן זכתה לשבחים על הופעתה בסרט המדע בדיוני של סטיבן ספילברג "דו"ח מיוחד".

בין תפקידיה הנוספים היו סופיה וסטרן בסדרת טלוויזיה "קורות טום ג'ונס" לפי ספרו של הנרי פילדינג, הארייט סמית בסרט אמה עם קייט בקינסייל, התפקיד הראשי בסרט הטלוויזיה ג'יין אייר, ובת זוגו של דניאל קרייג בסרט "אין סוף לאהבה". עוד הופיעה בסרט "עדן", סרטו הראשון באנגלית של הבמאי הישראלי עמוס גיתאי.

ב-2006 גילמה את דמותה של מיירה הינדלי, רוצחת הילדים הידועה לשמצה מרציחות המור, בסרט טלוויזיה של ערוץ 4 הבריטי "לונגפורד". הסרט מתאר את יחסיה של הרוצחת עם לורד לונגפורד שניהל מסע לשחרורה מהכלא. מורטון ספגה ביקורת על תפקידה מהורי הילדים שנרצחו.

ב-2008 זכתה מורטון בפרס גלובוס הזהב על השתתפותה בסרט הטלוויזיה "Longford".
ב-2009 הופיעה לצידם של וודי הארלסון ובן פוסטר בדרמה של הבמאי הישראלי אורן מוברמן "השליח", בסרט הופיעה בדמותה של אוליביה פיטרסון המקבלת הודעה של מודיע נפגעים המבשרת שבעלה נהרג בקרבות בעיראק.

בשנת 2016 שיחקה בסרט הפנטזיה "חיות הפלא והיכן למצוא אותן", הסרט הוא ספין אוף לסדרת הסרטים של הארי פוטר. בסרט היא משחקת לצד אדי רדמיין, קולין פארל ועזרא מילר.

## חיים אישיים
למורטון בת מיחסיה עם השחקן צ'ארלי קריד-מיילס. כיום היא מאורסת להארי הולם בנו של השחקן איאן הולם.

## פילמוגרפיה

## קישורים חיצוניים

קטגוריה:שחקניות קולנוע וטלוויזיה אנגליות
קטגוריה:שחקניות תיאטרון אנגליות
קטגוריה:מדבבות אנגליות
קטגוריה:במאיות קולנוע בריטיות
קטגוריה:זוכי פרס גלובוס הזהב: טלוויזיה: שחקנית משנה
קטגוריה:זוכי פרס גלובוס הזהב: טלוויזיה: שחקן משנה
קטגוריה:זוכות פרס סאטורן לשחקנית משנה בקולנוע
קטגוריה:זוכי פרס עמית באפט"א
קטגוריה:בריטיות שנולדו ב-1977
קטגוריה:בריטים שנולדו ב-1977
קלבו PC

ממוזער|300px|מסך הפתיחה ולוגו "סיבית"
**קלבו PC** (מוכרת גם כ- **"קלבו PC - מערכת [[תוכנה]] משולבת"**) היא חבילת יישומים משרדיים בעברית, מבין הראשונות מסוגה, שיצאה לאור בשנת 1990 על ידי חברת **"סיבית (SIBIT) - שרותי מיקרו מחשבים בע"מ"**.

חבילה זו כוללת ארבעה יישומים עיקריים: מעבד תמלילים, מסד מידע (לטיפול בכרטסות), גיליון עבודה, מערכת תקשורת, ובנוסף ליישומים קיימות גם תכונות כמו מערכת מקרו, מערכת לניהול קבצים בשם "המכתבה", לוח משותף ליישומי המערכת בשם "הסלסלה", וכלי בשם "קול-בו" המאפשר הקלטת שמע.

בשנת יציאת החבילה 1990 לא היו קיימות עדיין בעולם ובישראל חבילות יישומים משרדיות רבות, בפרט לא החבילה הנפוצה כיום Microsoft Office, ולכן חבילה זו היוותה חידוש עבור השוק הקיים, על אף יכולותיה המוגבלות (שלמשל לא כללו מצגת שקפים) והשימוש המסורבל בה. בהתאם לשמו, המוצר פעל על מחשבי IBM PC ותואמיו בלבד בעלי מערכת ההפעלה DOS.

חברת סיבית איחרה בהסבת המוצר לחלונות וכאשר יצאה עם המוצר - הסתבר כי השוק כבר התרגל למוצרי מיקרוסופט ולא היה ביקוש לחבילה, כתוצאה - הופסק פיתוח המוצר והוא נעלם מהשוק.

## ראו גם
* מונחים בתוכנה
* חבילת יישומים משרדיים
* QText

קטגוריה:מעבדי תמלילים
קטגוריה:תוכנות DOS
האלפבית הפונטי האוראלי

**האלפבית הפונטי האוּראלי** (באנגלית: **Uralic Phonetic Alphabet**; בראשי תיבות: **UPA**) או **שיטת התעתיק הפינו-אוגרית** (באנגלית: **Finno-Ugric transcription system**) הוא שיטת טרנסקריפציה המשמשת בעיקר לתעתיק השפות הפינו-אוגריות. את השיטה פרסם לראשונה הבלשן הפיני אמיל נסטור סטלה בשנת 1901.

בניגוד לאלפבית הפונטי הבינלאומי, שהוא שיטת תעתיק מדויקת חד-חד ערכית לפונמות הקיימות בשפות המדוברות, מטרת האלפבית הפונטי האוראלי לייצג את הקטגוריות התפקודיות של שפות, ואת ערכיהן הפונטיים. מסיבה זו, אין אפשרות להמיר תעתיק כזה לאלפבית הפונטי הבינלאומי באופן ישיר.

הסימנים הבסיסיים של האלפבית מבוססים בעיקר על סימני האלפבית הפיני, אבל גם על סימני האלפבית היווני והקירילי. בין סימני התעתיק כוללים גם אותיות רישיות מוקטנות וסימנים דיאקריטיים.

## כללי
בניגוד ל־IPA שנכתב באותיות ישרות, תעתיקי UPA נכתבים בדרך כלל בכתב נטוי. למרות זאת שחלק גדול מהאותיות שבשימוש ב־UPA נמצאות בשימוש בלטינית, ביוונית, באלפבית הקירילי או ב־IPA, ונמצאות באזורי היוניקוד התואמים, רבות מהן אינן נמצאות בשימוש כזה, וקודדו באזורים *Phonetic Extensions* ו־*Phonetic Extensions Supplement* של יוניקוד. גופנים התומכים בתווים אלו הם נדירים מאוד. Code2000 הוא דוגמה לאחד הגופנים בהם יש תמיכה בתווים הללו.

## תנועות







בטרפז התנועות משמאל מוצגות התנועות שקיימות ב־UPA. תנועה משמאל לנקודה היא תנועה בלתי מעוגלת ותנועה מימין לנקודה היא תנועה מעוגלת. תנועות נוספות מצוינות בעזרת סימנים דיאקריטיים (ראו למטה).

בנוסף, באלפבית הפונטי האוראלי ישנם שלושה סימנים לציון תנועות שאיכותן איננה מוגדרות:
*  - תנועה בלתי-מוגדרת
*  - תנועה אחורית בלתי-מוגדרת
*  - תנועה קדמית בלתי-מוגדרת

## עיצורים

בטבלה הבאה מוצגים העיצורים המוגדרים באלפבית הפונטי האוראלי. ב־UPA אין הבחנה בין עיצורים חוככים קוליים לעיצורים מקורבים, ואינה מכילה סימנים רבים המופיעים ב־IPA, כגון .

כאשר מוצג יותר מסימן אחד באותה עמודה, הימני קולי והשמאלי אטום. כאשר יש שלושה, האמצעי אטום למחצה.

## סימנים דיאקריטיים

בטבלה הבאה מוצגים הסימנים הדיאקריטיים של האלפבית הפונטי האוראלי ומשמעויותיהם:



## דוגמות

בטבלה למטה מוצגות מספר דוגמות של מילים פינו-אוגריות ואנגליות (תוך שימוש בהגייה האוסטרלית) מתועתקות בעזרת האלפבית הפונטי האוראלי ובעזרת האלפבית הפונטי הבינלאומי:

## קישורים חיצוניים

* מפת תווים של האלפבית הפונטי האוראלי עבור UCS

פונטי, אלפבית
אוראלי
1394

## אירועים

* שארל השישי מלך צרפת מגרש את כל היהודים מצרפת
* האימפריה העות'מאנית. כובשים את תסליה
* תחילת מצור של 8 שנים של האימפריה העות'מאנית על קונסטנטינופול

## נולדו

* אולוג בג - (נפטר ב-1449), אסטרונום ממשפחת טימור לנג

## נפטרו

## לוח שנה

## קישורים חיצוניים
חצ'פורי

שמאל|ממוזער|250px|אחת מגרסאות החצ'פורי

**חָצַ'פּוּרי** (בגאורגית: **ხაჭაპური**) הוא מאפה גאורגי מסורתי. מדובר בלחם ממולא בתערובות גבינות (מכמה סוגים, לרוב סולוגוני), ביצים, חמאה או שמן ולעיתים עוד תוספות. לאזורים שונים בגאורגיה יש גרסאות שונות של חצ'פורי ואופן הכנה ייחודי לו. המילה חצ'פורי מורכבת משתי מילים בגאורגית: חאצ'וֹ (ხაჭო) - גבינה כחושה ופּוּרי (პური) לחם. את החצ׳פורי מגישים חם מהתנור, אחרת הוא מאבד את טעמה של תערובת הגבינות הייחודית לו והופך מר.

עם עליית יהודי גאורגיה לישראל נוספו וריאציות מבצקים מוכנים ומסוגי הגבינה הנמכרות בישראל.

## סוגים
לחצ'פורי כמה גרסאות, כל אחת מחבל ארץ אחר בגאורגיה. הסוגים הנפוצים ביותר הם:
* **אימרולי** – מקורו במחוז אימֶרֶתי. צורתו של בצק השמרים עגולה, המילוי מכיל גבינה וחמאה/ שמן. לרוב הוא מטוגן במחבת.
* **אצ'רולי** – מקורו במחוז אג'ריה. מדובר בבצק שמרים ממולא בגבינות בצורת סירה בעל פתח שבמרכזו שופכים ביצת עין וחמאה. לרוב מוסיפים את הביצה מייד עם הוצאת החצ'פורי מהתנור, כך הביצה 'מתבשלת' מהחום של הגבינה הרותחת.
* **מגרולי** – מקורו במחוז סָמֶגרֶלוֹ. כמעט זהה לאימרולי, אולם בסוג זה של המאפה מוסיפים גבינה מעל.

## ראו גם
* המטבח הגאורגי

## קישורים חיצוניים

* מהו מאפה החצ'פורי הגאורגי?, באתר אנציקלופדית אאוריקה
* מגוון מתכוני חצ'פורי בעברית
* ?Georgia’s addictive cousin to pizza מאתר ה-BBC
*חצ'פורי אצ'רולי מתכון שלב-שלב

קטגוריה:המטבח הגאורגי
קטגוריה:מאפים
קטגוריה:מאכלים לאומיים
קטגוריה:ישראל: אוכל רחוב
איתי סבירסקי

**איתי סבירסקי** (נולד ב-11 בספטמבר 1974) הוא פעיל חברתי ישראלי, ממייסדי ומנהיגי ארגון "כוח לעובדים".

## ביוגרפיה

איתי סבירסקי נולד בשנת 1974, בן לשלמה וברברה סבירסקי.

הוא קצין קרבי במילואים (חטיבת הצנחנים), וממקימי ומנהיגי תנועת "אומץ לסרב", שפעלה בשנים 2002 עד 2005 למען סיום הכיבוש הישראלי ביהודה ושומרון וחבל עזה.

התמחה באגודה לזכויות האזרח בפעילות משפטית וציבורית. עבד שלוש שנים במשרד עורכי דין בתחום דיני עבודה (משרד רובין-שמואלביץ), שם ייצג עובדים, מעבידים וועדי עובדים.

החל משנת 2005 עבד כראש הקליניקה לזכויות עובדים באוניברסיטת תל אביב. במסגרת זו הקים בשנת 2006 את פרויקט "התארגנות עובדים", שפעילותו לארגון עובדים לא-מאוגדים שימשה בסיס להקמת ארגון "כוח לעובדים". בקליניקה קידם את תחום התאגדות העובדים ואת פיתוח הידע והיכולות הנדרשות בו, תוך סיוע משפטי וארגוני להתאגדויות הראשונות בארץ של עובדי קבלן ושל מלצרים, וליווי התאגדויות תקדימיות כמו של מטפלות המשפחתונים הציבוריים, עובדי חינוך ורווחה מופרטים, מורים מן החוץ באוניברסיטה הפתוחה ובמכללות הציבוריות, ורבים אחרים. כעורך-דין בקליניקה השיג סבירסקי פסקי-דין תקדימיים שקידמו את זכויות העובד, בעיקר ביחס לעובדי קבלן ועובדים מוחלשים אחרים, וביחס לזכות ההתאגדות ולהסדרת כללי התחרות בין ארגוני עובדים.

נמנה עם יוזמי ארגון העובדים "כוח לעובדים", המייצג כ-35,000 עובדים (נכון למרץ 2017). סבירסקי מכהן כחבר הנהגת הארגון; כמשפטן הארגון – האחראי על כלל הפעילות המשפטית בארגון; וכמלווה של מטות, התאגדויות, משאים ומתנים ומאבקים מרכזיים במסגרת כוח לעובדים.

סבירסקי הוביל מהלכי חקיקה משמעותיים בכנסת, כמו הטלת אחריות על מזמיני שירות כלפי עובדי קבלן המועסקים עבורם, אשר החלה כהצעת חוק פרטית ושולבה בהצעה ממשלתית שהפכה לחוק להגברת האכיפה של דיני העבודה.

מרצה במספר מוסדות אקדמיים, בהם המרכז האקדמי למשפט ולעסקים, והמכללה החברתית-כלכלית.

בנובמבר 2010 בחר העיתון "גלובס" בסבירסקי לאחד מ-40 הצעירים המבטיחים של עולם העסקים הישראלי. בספטמבר 2012 נבחר סבירסקי לאחד ממאה המשפיעים של העיתון TheMarker.

סבירסקי התמודד בבחירות המקדימות לרשימת מרצ והוצב במקום ה-13 ברשימת מועמדי מרצ לכנסת ה-20.

## קישורים חיצוניים

* התוכניות לחינוך משפטי קליני הפקולטה למשפטים, אוניברסיטת תל אביב.
* דיני שביתה. כיצד מכריזים שביתה?, הרצאת וידאו, המכללה החברתית כלכלית, הטלוויזיה החברתית באינטרנט
* איתי סבירסקי באתר לתכלית ראויה
* 
* עו"ד איתי סבירסקי, הקליניקה למשפט ורווחה, אוניברסיטת ת"א
* זה אני שמסרב – מכתב אישי מאת איתי סבירסקי
* 

## הערות שוליים

קטגוריה:עורכי דין חברתיים ישראלים
קטגוריה:פעילי כוח לעובדים
קטגוריה:פעילי האגודה לזכויות האזרח
קטגוריה:קליניקות משפטיות בישראל
קטגוריה:סרבנים ישראלים
קטגוריה:פעילי מרצ
קטגוריה:ישראלים שנולדו ב-1974
מנהל קבצים

[ממוזער|מנהל הקבצים [נאוטילוס (מנהל קבצים)|נאוטילוס]]
**מנהל קבצים** היא תוכנה המציגה בפני המשתמשים ממשק משתמש לעבודה עם מערכת קבצים. יתרונות תוכנה מעין זו היא האצת העבודה עם הקבצים ומתן אפשרות לביצוע כל או רוב הפעולות הבאות הן על קובץ בודד והן על טווח קבצים:
*יצירת קובץ חדש
*צפייה בקובץ קיים (לרוב בעזרת תוכנה ייעודית)
*עדכון/ עריכת קובץ קיים
*מחיקת קובץ
*העתקת קובץ
*העברת קובץ ממקום למקום
*שינוי שמו של קובץ
*הדפסת קובץ
*צפייה ושינוי מאפייני קובץ
*חיפוש קובץ בתוך מערכת הקבצים
*הפצת קובץ

לחלק מתוכנות אלו יש יכולת עבודה ברשת מחשבים ואף ברשת האינטרנט כולל יכולות ftp ,nfs, smb הן על ידי מתן גישה לשרתים והן על ידי מתן גישת רשת.

## דוגמאות
*נאוטילוס
*נורטון קומנדר
* מידנייט קומנדר
*Macintosh Finder
*סייר הקבצים (ולפניו מנהל הקבצים של חלונות 3.0/3.1x)
*total commander
*Volkov Commander
*XTree
*DOS Shell
*Lotus Magellan
*Konqueror
*דולפין

## ראו גם
* מונחים בתוכנה

## קישורים חיצוניים

*
קטגוריה:מחשבים
קטגוריה:מערכות קבצים
צוות משא ומתן משטרתי

**צוות משא ומתן משטרתי** הוא יחידה או חוליה רשמית, בדרך כלל משטרתית, המיומנת ומופקדת על ניהול משא ומתן עם מפגעים (מחבלים, חוטפים, מתאבדים-בפוטנציה) לשם ניטרול הסכנה או השגת פשרה. היחידה המשטרתית הרשמית הראשונה שהוקמה כצוות משא ומתן הייתה זו של פרנק בולז במשטרת ניו יורק.

יחידת משא ומתן מטפלת במקרי אלימות רבים ובהם , אלימות במשפחה, אירועי התאבדות וטרור.

## רקע
ניהול משא ומתן הוא אינטרס מיידי של רשויות החוק והסדר בעת משבר, וזאת לא רק למציאת פתרון מוסכם על המפגע, אלא גם למטרות אלטרנטיביות כמו הרווחת זמן או השגת מידע נוסף על האירוע, על בני הערובה או על כוונותיו ועל אישיותו של המפגע (לעיתים לשם התשתו או ריכוכו). המשא ומתן המיידי מתנהל בכל דרך אפשרית בשעת האירוע - כמו בשיחה מבעד לדלת סגורה, דרך הטלפון, או אפילו באמצעות כריזה במגפון.

בדרך כלל מעדיף צוות המשא ומתן לנהל את השיחות באמצעות מכשיר טלפון נייד המסופק למפגע על ידי המשטרה, וזאת על מנת לאפשר בלעדיות של שיחה עם המפגע וניתוקו מאמצעי תקשורת עם גורמים אחרים (כמו התקשורת). לשם כך גם מנתקת המשטרה לעיתים את חיבור הטלפון הרגיל אל המתחם או מופעלים אמצעי למיסוך תקשורת במקום.

בשל הסכנה הנשקפת לחיי אדם, העבודה כוללת לחץ רב, אי-ודאות ואחריות גבוהה.

## יחידות משא ומתן מפורסמות
היחידות הראשונות הוקמו כחלק מצוותי SWAT.
היחידה למשא ומתן של משטרת ישראל היא יחידה מבצעית ארצית ואנשיה עוסקים כל העת במשימות המצריכות את הפעלתה. היא מתאפיינת ברובה בהקפצות לאירועים ברחבי הארץ כאשר קיים סיכון ממשי לחיי אדם. היחידה הוקמה בשנת 1978 לאחר רצף פיגועי מיקוח בהם חטיפת מטוס סבנה ואסון מעלות.
היחידה המורכבת משלד פיקודי ומקצועי קבוע היושב בבסיס הימ"מ ובמחוזות השונים פזורים קצינים אשר, בנוסף על תפקידם בשיגרה, עברו הכשרה ועוברים תרגולים ורענונים והם המגיבים ראשונים לכל אירוע משא ומתן במחוז.

היחידה מספקת הכשרה מקצועית לניהול משא ומתן בארגונים ויחידות מיוחדות אחרות. היחידה מסייעת גם בחקירות מורכבות בהם איתור נעדרים, חקירות רצח באמצעות כלים רבים ובהם בניית פרופיל פסיכולוגי.

יחידת חילוץ בני הערובה של ה-FBI, עוסקת בניהול משברים, משא ומתן, מעקב סמוי ותמיכה. היחידה כוללת מומחי משא ומתן, מנתחי התנהגות ועוד.

## מקרים מפורסמים בהם היה מעורב צוות משא ומתן עם החוטפים
יחידת משא ומתן עוסקת בתחומים רבים ובהם חטיפת בני ערובה, אירוע פעילות חבלנית עוינת, אירועי סחיטה, ואיומי התאבדות.
מקרים מפורסמים הם:

* משבר בני הערובה בבסלאן
* משבר בני הערובה באיראן
* מבצע סבנה
* טבח הספורטאים במינכן
* המתקפה על שגרירות איראן בלונדון
* רצח אורון ירדן

## ראו גם
* היחידה למשא ומתן במצבי משבר משטרת ישראל
* מלחמה בטרור
* יחידת משא ומתן מטכ"לית - יחידה צה"לית
* המתווך (סרט, 1998)

## קישורים חיצוניים
* היחידה למשא ומתן של משטרת ישראל
* 
* 
* 
* 

## הערות שוליים

קטגוריה:משטרה
קטגוריה:בני ערובה
קטגוריה:משא ומתן
בני קניאק

רב-גונדר **בני קניאק** (נולד ב-10 בספטמבר 1959) הוא קצין בכיר במשטרת ישראל בדימוס, שכיהן כנציב בתי הסוהר.

## ביוגרפיה
עם גיוסו לצה"ל הוצב בחטיבת גולני. עבר מסלול הכשרה כלוחם, קורס מ"כים חי"ר וקורס קציני חי"ר. בהמשך שירת כמפקד פלוגה בגדוד שקד, השתתף בפינוי ימית ולחם בראש פלוגתו במלחמת לבנון הראשונה.

עם שחרורו התגייס בשנת 1983 למשטרת ישראל. במשך השנים כיהן בין היתר כמפקד תחנת ראשון לציון, מפקד מרחב השרון, עוזר המפכ"ל, מפקד המרכז ללימודי משטרה וסגן מפקד מחוז מרכז. בשנת 2003 מונה לראש מטה השר לביטחון הפנים וקיבל דרגת ניצב. בהמשך מונה למפקד מחוז מרכז ובסיום תפקידו זה, לאחר כשנתיים, מונה לסגן המפקח הכללי של משטרת ישראל וקיבל לידיו סמכויות רבות: בין השאר כיהן כראש הצוות הארגוני ליישום מסקנות והמלצות ועדת זיילר, וכן כמרכז עבודת המטה להפקת הלקחים של המשטרה בעקבות מלחמת לבנון השנייה.

במהלך שירותו במשטרת ישראל, זכה קניאק לאמונו של המפכ"ל משה קראדי וקיבל סמכויות רבות, קידם נושאים מהותיים במשטרה בתחום שיפור השירות לציבור, השיטור הקהילתי, השותפות עם הרשויות המקומיות, המאבק בלחימה בפשיעה, קידום הגישה העסקית בניהול המשטרה ועמד בראש צוות להקמת מערכת "המנה"ל" – מערכת טכנולוגית המודדת ביצועי יעילות תחנות משטרה על פי מדדי יעד וביצוע. בתקופת שירותו כסמפכ"ל נשא באחריות לניהול יחידת הטכנולוגיה של משטרת ישראל (מנ"ט) ופעל למען פיתוח מערכות מבצעיות שיתמכו בלחימה בפשיעה.

קניאק סיים את תפקידו כסגן המפכ"ל בעקבות פרסום מסקנות ועדת זיילר, זאת למרות ששמו כלל לא הוזכר בדו"ח. לאחר מכן נענה להצעתו של השר לביטחון פנים, אבי דיכטר לכהן כנציב בתי הסוהר, במקום יעקב גנות שפרש מתפקידו כדי להתמנות לתפקיד המפכ"ל (תפקיד אותו קיבל בסוף דודי כהן). קניאק נכנס לתפקידו כנציב בתי הסוהר ב-17 באפריל 2007 וכיהן עד אפריל 2011.

בתחילת שירותו כנציב קלט שירות בתי הסוהר את מכלול הכליאה והליווי של משטרת ישראל וביצע שורה של רפורמות מבניות וניהוליות שתרמו לשיפור יעילות הארגון. קניאק הציב את הטיפול בסגל כנושא מרכזי בפעילותו, הרחיב את האקדמיזציה לקצונה ואת פרויקט "תלפיות-להב" לגיוס סגל איכותי וקידומו, ופעל לקידום שכר הנגדים ומסלולי שירות ייחודיים.

בספטמבר 2010 הודיע קניאק כי יסיים את תפקידו כנציב בתי הסוהר, וכי לא יתמודד על תפקיד המפכ"ל.

## חיים אישיים
קניאק מתגורר בראשון לציון, נשוי ואב ל-3 ילדים. הוא בוגר תואר ראשון מאוניברסיטת בר-אילן במזרח תיכון וקרימינולוגיה ותואר שני מאוניברסיטת בן-גוריון בנגב במינהל עסקים.

## קישורים חיצוניים
* 
* החלפת נציבים 2007 – טקס החלפת פיקוד שירות בתי הסוהר, אתר שב"ס.
## הערות שוליים

קטגוריה:ניצבי משטרת ישראל
קטגוריה:מפקדי מחוז המרכז במשטרת ישראל
קטגוריה:סמפכ"לי משטרת ישראל
קטגוריה:נציבי בתי הסוהר
קטגוריה:בוגרי אוניברסיטת בר-אילן
קטגוריה:ישראלים שנולדו ב-1959
PNAS

שמאל|ממוזער|180px
**PNAS** (ראשי תיבות באנגלית של **Proceedings of the National Academy of Sciences of the United States of America**, "ידיעות האקדמיה הלאומית למדעים של ארצות הברית") הוא כתב עת מדעי. PNAS הוא כתב העת הרשמי של האקדמיה הלאומית למדעים של ארצות הברית, שמושבה בוושינגטון הבירה. כתב העת יוצא לאור מאז שנת 1914. המאמרים שבו מתקבלים בהליך של ביקורת עמיתים, והם עוסקים בפיזיקה, מדעי החברה, מתמטיקה ובעיקר—ביולוגיה ומדעי הרפואה.

PNAS נחשב לאחד מכתבי העת הבין-תחומיים היוקרתיים ביותר, ומדד ההשפעה שלו פחות רק מזה של Nature ו-Science. בדומה לשני כתבי העת הללו יוצא PNAS לאור אחת לשבוע. בניגוד למודל העסקי של רוב כתבי העת המדעיים, ב-PNAS נהוג "תוכן חופשי מעוכב": לאחר פרסומו של מאמר קיימת אפשרות לצפות בו באינטרנט רק לבעלי מנוי או באמצעות תשלום ישיר; לאחר שישה חודשים מזמן פרסום המאמר נפתחת הגישה אליו לציבור הרחב, כך שרובם המוחלט של המאמרים באתר חופשיים לקריאה. באפשרותם של מחברי המאמרים לשלם אגרה ולהפוך את מאמריהם לחופשיים באופן מיידי (בדומה לכתב העת PLoS). כל תוכן האתר של PNAS חופשי באופן מיידי ב-144 מדינות מתפתחות.

## קישורים חיצוניים

* 

קטגוריה:כתבי עת מדעיים
קטגוריה:האקדמיה הלאומית למדעים (ארצות הברית)
קטגוריה:כתבי עת לביולוגיה
Blood Fire Death

**Blood Fire Death** הוא אלבומה המלא הרביעי של להקת בת'ורי. האלבום ממשיך את הקו האפי שהחל במספר שירים בודדים באלבום Under the Sign of the Black Mark וכעת ניכרת בו אווירה הירואית משמעותית יותר המשולבת יחד עם הבלאק מטאל האגרסיבי והמחוספס של הלהקה. באלבום, עבודת הגיטרה האקוסטית, שהיא אחד מסימני ההיכר של בת'ורי בתקופת הוויקינג מטאל, מתחילה להוות חלק משמעותי יותר במוזיקה של הלהקה. האלבום נחשב בעיני רבים לאלבום הוויקינג מטאל הראשון.

## רשימת שירים
* המוזיקה והליריקה של השירים נכתבו כולם על ידי קוורת'ון




## טריוויה
* האותיות הראשונות בשורות של השיר The Golden Walls of Heaven מרכיבות את המילה SATAN - "שטן", שחוזרת 8 פעמים, פעם אחת בכל בית בשיר ואילו בשיר Dies Irae האותיות הראשונות בכל שורה בשיר מרכיבות את המשפט "CHRIST THE BASTARD SON OF HEAVEN".
* בהוצאה המחודשת משנת 1999 של אלבומה של אמפרור "In The Nightside Eclipse", ישנה גרסת כיסוי לשיר "A Fine Day to Die".

## מבצעים
* קוורת'ון - גיטרה, שירה, מילים והלחנה.
* Kothaar - באס
* Vvornth - תופים.
* הופק על ידי קוורת'ון ובוס פורסברג.
* עטיפת האלבום היא ציורו של הצייר פיטר ניקולאי ארבו, "ציידתו הפראית של אודין" (The Wild Hunt of Odin (Åsgårdsreien. לקוח מהגלריה הלאומית לאמנות באוסלו, נורווגיה.

## קישורים חיצוניים

קטגוריה:אלבומי באת'ורי
קטגוריה:אלבומים באנגלית
בעיית התפוצצות מצבים

במתמטיקה, **התפוצצות קומבינטורית** מתארת גידול מהיר מאוד של פונקציות, כתוצאה משיקולים קומבינטוריים.

דוגמאות לפונקציות כאלה הן: פונקציית העצרת, פונקציית אקרמן וכדומה.

במדעי המחשב משתמשים במושג **התפוצצות מצבים** לתיאור בעיית מספר רב מאוד של מסלולי בקרה בתוכנה, כתלות בקלט שלה. הכוונה היא לתוכנה (המהווה למעשה פונקציה רב ערכית, אשר מקבלת קלט ומחזירה פלט כתוצאה מעיבוד הקלט), המחזירה מספר פלטים שונים, שגדל בצורה מהירה מאוד, עבור מספר קלטים שגדל לאט. כשמדובר על אימות תוכנה אוטומטי עבור כל קלט, ישנה מגבלה של זמן ומקום, המונעת, בגלל **בעיית התפוצצות המצבים**, אפשרות להבטיח **[[כיסוי קוד]] מלא** בבדיקות תוכנה.

קטגוריה:פונקציות בעלות גידול על-מעריכי
קטגוריה:קומבינטוריקה
דחיית סיפוקים

**דחיית סיפוקים** היא היכולת להמתין במטרה להשיג דבר מה. יכולת זו יכולה לשמש כסוג של טקטיקת דחייה, שבה קביעת ביצוע פעולה מסוימת למועד מאוחר יותר, מיועדת להשגת מטרה של רווח או גמול עתידיים גדולים יותר, בהשוואה לאלו שניתן להשיג באמצעות פעולה מיידית. בהתאם לכך, אנשים עם פגיעה ביכולת לדחות סיפוקים מתקשים בשליטה עצמית, כך שהם נוטים לפעול למען השגת סיפוק מיידי בטווח הקצר, על חשבון רווח עתידי גדול יותר.

## מנגנונים פיזיולוגיים ועצביים
קושי בדחיית סיפוקים ושליטה עצמית נמוכה עשויים להיות קשורים לגורמים ביולוגיים במוח.
למשל, ירידה בפעילות של קליפת המוח הקדמית  גורמת לחיפוש אחר ריגושים, לקושי בהתמדה, לתגובות מהירות בלי שיקול דעת ולחוסר מחשבה על ההשלכות. בהתאם לכך, אנשים עם פגיעה באזור זה "עיוורים" לגבי העתיד, נוטים לאימפולסיביות ומעדיפים סיפוק מיידי על פני תגמול עתידי.
כמו כן, ילדים עם סינדרום אלכוהול עוברי מתקשים לדחות סיפוקים.

## תיאוריה ומחקר
היכולת לדחות סיפוקים נחשבת לתכונת אישיות.
פסיכואנליטיקאים גורסים כי אנשים בעלי שליטה עצמית נמוכה סובלים מ"גבולות אגו רופסים". המושג מגיע מתאוריית האישיות של זיגמונד פרויד. על פי התאוריה, האיד היא עקרון העונג, הסופר-אגו הוא עקרון המוסריות, והאגו הוא עקרון המציאות. תפקיד האגו לספק את צורכי האיד ועם זאת לכבד את צרכיו של הזולת. על פי התאוריה, אדם שאינו מסוגל להשהות את הסיפוק עשוי להיות בעל איד לא מאוזן שאיננו מבוקר על ידי האגו והסופר-אגו.
בהמשך לכך, דניאל גולמן גילה שהתכונה היא מרכיב חשוב באינטליגנציה רגשית.

**[[מבחן המרשמלו]]** הוא ניסוי ידוע הבודק את העיקרון. הניסוי נערך על ידי ולטר מישל  באוניברסיטת סטנפורד ונידון בעבודתו הידועה של דניאל גולמן. בשנות ה-60 של המאה ה-20 נבדקה קבוצה של בני ארבע בניסוי. לכל אחד מהם ניתן מרשמלו כשהובטח להם שיקבלו מרשמלו נוסף, רק אם יוכלו להמתין 20 דקות לפני שיאכלו את הראשון. חלק מהילדים לא היו מסוגלים להמתין וחלק כן. לאחר מכן עקבו החוקרים אחר הילדים עד גיל ההתבגרות ומצאו שבעלי היכולת להמתין היו סתגלניים יותר ואחראיים יותר (על פי סקר הורים ומורים). בנוסף, הם צברו ממוצע של 210 נקודות יותר במבחן ה-SAT.

## ראו גם
* אינטרס
* תפקודים ניהוליים
* אינהיביציה
* הפחתת ערך מושהה

## קישורים חיצוניים

* דן אריאלי על דחיית סיפוקים – הרצאה מאתר 12 דקות 
* סרט: מבחן המרשמלו.
* The Origin of Consciousness – How Unaware Things Became Aware - על התפתחות התודעה והמודעות של אורגניזמים לסביבה מתוך יכולת התנועה והצורך במזון. הסרטון כולל הסברים על שלבים שונים של התפתחות התודעה כמו ראייה ותפיסה חזותית, ייצוג מידע, זיכרון, קביעות, תפיסת זמן, דחיית סיפוקים, תאוריה של תודעה ושפה  
* 

## הערות שוליים

קטגוריה:מאפיינים של הפרעת קשב
קטגוריה:פסיכולוגיה קוגניטיבית
קטגוריה:רגשות
קטגוריה:הנעה (פסיכולוגיה)
אחלכלכי

[שמאל|ממוזער|250px|מגדל מ[ימי הביניים באחלכלכי]]
**אחַלכַּלַכּי** (בגאורגית: **ახალქალაქი**, הפירוש: "עיר חדשה", בארמנית: **Ախալքալաք**, בטורקית: **Ahılkelek**) היא עיירה בנפת אחלכלכי שבמחוז סאמצחה-ג'אוואחתי גאורגיה, אשר אוכלוסייתה מונה 8,295 איש. העיירה שוכנת בקצה הרמה הגעשית של ג'אוואחתי, כ-30 ק"מ מהגבול עם טורקיה.% 93,8 מאוכלוסיית העיר הם אתנית ארמנים.

## גאוגרפיה
העיירה ממוקמת בין שני נהרות גדולים הנשפכים לנהר הקורה, בקצה הרמה הגעשית של ג'אוואחתי. בדרום-מזרח העיירה ישנה גבעה גדולה, שהמקומיים מכנים אותה "טשבנקה". בעבר הייתה הגבעה מכוסה ביערות אורן צפופים, אבל העצים שימשו כעצי הסקה בשנות ה-90 הקשות. במדרון הצפון מערבי של הגבעה ולמרגלותיו, ממוקם בית הקברות העירוני.

## היסטוריה

בשנת 1068, נכבשה העיירה על ידי הסולטאן הסלג'וקי, אלפ ארסלאן, ונותרה בשלטון טורקי במשך שנים רבות. תושביה עברו תהליך של , ובתחילת המאה ה-19 היו באחלכלכי: מצודה עות'מאנית, מסגד וקרוואנסראי (كاروانسرا), פונדק סלג'וקי למנוחת הנוסעים בדרכים. 

ב-24 ביולי 1829, כבשו הרוסים, בראשות איוון פסקוויץ', במהלך המלחמה העות'מאנית-רוסית, את אחלכלכי, מידי העות'מאנים, והכלילו את העיירה תחת השלטון הרוסי בקווקז, מלכות המשנה של הקווקז. הם הניסו את תושביה המוסלמים, והושיבו במקומם ארמנים ממזרח אנטוליה. 

בחוזה ברסט-ליטובסק נמסרה העיר זמנית להשגחת האימפריה העות'מאנית, והוחזרה, בשנת 1921, לשליטת רוסיה הסובייטית. כאשר נוסדה ברית המועצות, ב-30 בדצמבר 1922, הפכה אחלכלכי להיות חלק מגאורגיה הסובייטית). בשנת 1944 היגלה סטלין את כל המוסלמים בעיר למרכז אסיה. עד שנת 1991 שכנה העיר באזור גבול, והמבקרים בה נדרשו לקבל אישור מיוחד מהשלטונות.

## דמוגרפיה
מספר תושבי העיירה צנח מאז הכריזה גאורגיה על עצמאותה באפריל 1991. בשנת 1989 עדיין התגוררו בעיר 15,192 איש. אבל בשנת 2002 עזבו את העיר 5,390 איש לרוסיה וארמניה, בעיקר עקב קשיים כלכליים. 

כ-90% מהאוכלוסייה הם אתנית ארמנים. רובם דו-לשוניים ודוברים בעיקר רוסית וניב של ארמנית. בשוקי אחלכלכי ניתן לשלם גם ברובל רוסי ודראם ארמני חוץ מהלארי הגאורגי.

## פוליטיקה
הבסיסים הסובייטים מהעידן הסובייטי, הבסיסים בבתומי, ובאחלכלכי. המהווים מקור למתיחות גדולה עם גאורגיה, שמאיימת לחסום את הגישה לבסיסים. השיחות לגבי הנסיגה הרוסית עדיין נמשכות. הבסיסים אמורים להיסגר עד דצמבר 2007, חלק גדול מהכלי הנשק הכבדים, הועברו, עד לסוף דצמבר 2006, מהבסיסים הגאורגים לבסיס 102 הרוסי בגיומרי, ארמניה. 

באפריל 2005, בעקבות הסכם שנחתם בין טורקיה, גאורגיה ואזרבייג'ן, נבנתה מסילת ברזל חדשה, קארס-אחלכלכי-טביליסי-באקו. רכבת שתקשר בין טורקיה לאזרבייג'ן.

## קישורים חיצוניים

* 
* צ'נדרה לחה סרירם וקארין וורמסטר, **[http://books.google.com/books?id=kDVQwN-qBAcC&pg=PA167&vq=Akhalkalaki&sig=APC1URbXyXJ6D64HV34DahsIFtE#PPR6,M1 מהבטחה לתרגול: חיזוק יכולות האו"ם לעיכוב קונפליקטים אלימים]**,(2003), הפרק "ג'אוואחתי, גאורגיה: למה מניעת קונפליקט?", עמ' 163-196  
* ההיסטוריה והפוליטיקה של אזור אחלכלכי, אנגלית 
* מיקום ב-Google Maps

## הערות שוליים

קטגוריה:גאורגיה: יישובים
קטגוריה:קווקז: יישובים
קטגוריה:ג'אוואחתי
קטגוריה:עיירות
קטגוריה:יישובים שהוקמו במאה ה-11
1032

## אירועים
* במטרה להפסיק את מלחמת הירושה, אנרי הראשון, מלך צרפת מעביר את השליטה על בורגונדיה לאחיו רובר הראשון והדוכסות מקבלת עצמאות.
* בנדיקטוס התשיעי יורש את יוחנן התשעה עשר כאפיפיור ה-145 של הכנסייה הקתולית
* בזל הופכת חלק מהאימפריה הרומית הקדושה
* הקמת העיר בילה צרקווה (אוקראינה)
* בצורת קשה ביבשת אירופה. מקרים של קניבליזם
* הקמת העיר קורסק (רוסיה)

## נולדו
* המלך ורטיסלב מבוהמיה (נפטר ב-1092)

## נפטרו
* אוקטובר: יוחנן התשעה עשר, אפיפיור
* בזפרים מלך פולין (נרצח, נולד ב-986)

## לוח שנה

## קישורים חיצוניים
יוסף באב"ד

רבי **יוסף באב"ד** (לעיתים: **באבאט**; כ"ד באלול ה'תקס"א, 2 בספטמבר 1801 – כ"ד באלול תרל"ד, 6 בספטמבר 1874) היה רב ופוסק בגליציה. נודע בעיקר בזכות ספרו המונומנטלי "מנחת חינוך".

## ביוגרפיה
נולד בעיר פשוורסק שבגליציה לרב העיר רבי משה. סבו היה רבי יהושע העשיל באב"ד רבה של טרנופול בעל שו"ת "ספר יהושע" מנעוריו התבלט בהתמדתו בתורה וכשרונותיו. היה נשוי בנישואין ראשונים לאחותו של רבי חיים הלברשטאם, האדמו"ר מצאנז. לאחר פטירתה נשא את בתו של רבי דוד הגר מזבלטוב (בנו של רבי מנחם מנדל מקוסוב).

כיהן ברבנות בערים הוסקוב (הסמוכה לפשמישל), זברז', סניאטין והורודנקה, ובשנת 1857 (ה'תרי"ז) התמנה לרב בטרנופול, העיר בה כיהן סבו רבי יהושע העשיל - בה כיהן עד סוף ימיו.

רבי יוסף היה מקורב מאוד לאדמו"רי החסידות בגליציה, ובעיקר לגיסו (מזיווג ראשון), רבי חיים הלברשטאם, איתו אף למד תקופה ארוכה. רבי יוסף היה חסיד של רבי נפתלי מרופשיץ אך נסע גם לשאר צדיקים כמו רבי שמעון מירוסלב והשר שלום מבעלז. היה גם חברו הקרוב של רבי יוסף שאול נתנזון.

נפטר בתאריך העברי בו נולד, כ"ד באלול ה'תרל"ד, 1874. הותיר אחריו שבעה ילדים, מהם תלמידי חכמים שכהנו ברבנות. אחרי פטירתו מילא את מקומו בטרנופול בנו, ר' שמעון באב"ד, שפרסם הגהות לספרו של אביו (נפ' ה'תרס"ט) ולאחריו בנו של רבי שמעון, רבי יהושע השיל. בן נוסף של רבי יוסף היה רבי משה שכיהן ברבנות סניאטין.

## חיבוריו

התפרסם בעיקר בזכות ספרו החשוב "מנחת חינוך", שהוא ביאור על "ספר החינוך". "מנחת חינוך" אינו רק פירוש על ספר החינוך, אלא בעיקר הרחבה למדנית של הנושאים הנידונים בו והבאת מקורותיהם. הספר נדפס פעמים רבות בצירוף לספר החינוך ובפני עצמו.

במהדורת הרמב"ם שבהוצאת שבתי פרנקל פורסמו הערותיו על הרמב"ם. כמו כן נדפסו מכתב יד שני חיבורים קצרים שלו: **משפט שלום** על שולחן ערוך חושן משפט (עד סימן כ"ח), וחידושים על הרי"ף למסכת ברכות.

### מתלמידיו
* רבי חיים יצחק דוד ווייץ, מחבר הסדרה "ליקוטי חיים" על התורה, על הש"ס ועל השולחן ערוך.
* רבי יעקב קאפיל לנדמן בעל "השיב לב אבות" ו"תולדות יעקב" על תהילים.

## לקריאה נוספת
* מאיר וונדר, **[[מוריה (כתב עת)|מוריה]]** שנה ששית חוברת ח-ט (אדר–ב תשל"ו), עמ' עג-פד.
* מאיר וונדר, **[[אנציקלופדיה לחכמי גליציה]]** כרך א טורים 387–392.

## קישורים חיצוניים
* מ. צינוביץ, בעל "מנחת חנוך": שבעים וחמש שנה לפטירתו, הצופה, 28 באפריל 1950, עמ' 5
* 
;ספרו
* ספר מנחת חינוך חלק ראשון וחלקים שני ושלישי, באתר HebrewBooks 
* 

## הערות שוליים

קטגוריה:רבנים אורתודוקסים
קטגוריה:רבנים פולנים
קטגוריה:רבנים גליציאנים
קטגוריה:רבנים חסידים
יוסף
קטגוריה:גרודנו: רבנים
קטגוריה:מחברי ספרות תורנית
קטגוריה:פולנים שנולדו ב-1801
קטגוריה:נפטרים ב-1874
קטגוריה:טרנופול: רבנים
צבי הירש בושקא

רבי **צבי הירש בושקא** (**בוצ'קו**). היה מכונה "**ר' הערשל'י זאמושטשער**", ת"ק, 1740 - י"ח באלול תקס"ז, 1807) היה פוסק הלכה נודע בפולין וגרמניה. מחבר ספר השו"ת **תפארת צבי**. רבה האחרון של קהילות אה"ו המאוחדות.

נולד בזמושץ שבגליציה בשנת 1740, אביו היה רבי בנימין בושקא. סבו, אבי אביו היה רבי יעקב רבה של לודמיר.

למד אצל רבה של זמושץ, רבי יעקב יצחק הוכגלרנטר. כיהן ברבנות בטישווייץ, הוצנפלץ, ברודי, גלוגא. בשנת 1802, עבר לגרמניה והתמנה לרב קהילות אה"ו: אלטונה, המבורג וונזבק.

התכתב רבות עם רבני דורו ביניהם רבי אברהם טיקטין מח"ס רבה של ברסלאו, רבי ישעיה פיק ברלין, רבי פנחס הורוביץ רבה של פרנקפורט, רבי מאיר פוזנר רבה של שוטלנד.

רבי יחזקאל לנדא הנודע ביהודה כתב עליו: "הראשון לראשונים ואין למעלה הימנו".

## משפחתו
היה חתנו של רבי אריה לייבוש אב בית דין דובנקא, בנו של רבי צבי הירש ביאלה אב"ד הלברשטט, ובשנית נישא לשרה רחל מהעיר ליסא.

אחותו הייתה נשואה לרב עזריאל הורוויץ "ראש הברזל". בנו רבי משה כיהן ברבנות טומשוב, ובהמשך בברודי. ובנו רבי יהודה ליב כיהן כרבה של קומארנו.

## קישורים חיצוניים
* 
* 
* חשיפה: משפחת רבי צבי הירש מזמושץ וברודי – בעל 'תפארת צבי' בבלוג 'מדור לדור'.
* 

קטגוריה:ראשוני האחרונים
קטגוריה:רבני אה"ו
קטגוריה:ברודי: רבנים
קטגוריה:גלוגוב: רבנים
קטגוריה:רבנים גליציאנים
קטגוריה:מחברי ספרי שו"ת
קטגוריה:ילידי 1739
קטגוריה:גרמנים שנפטרו ב-1807
בנוונוטו צ'ליני

**בנוונוטו צ'ליני** (באיטלקית: **Benvenuto Cellini**; ) היה צורף ופסל איטלקי, המפורסם בצורפים האמנים באיטליה בתקופת הרנסאנס. בנעוריו למד את מלאכת הצורפות בעיר הולדתו פירנצה, אך גורש מן העיר לאחר שהשתתף בדו-קרב. באוטוביוגרפיה שלו הוא מספר את קורות חייו.

לאחר שהאפיפיור קלמנס השביעי לקח אותו תחת חסותו, התפרסם צ'ליני כגדול הצורפים בדורו.

בשנת 1537 הוזמן לחצרו של פרנסואה הראשון, מלך צרפת, ויצר למענו מלחייה גדולה, מקושטת בקישוטים רבים. את פסל הארד המפורסם שלו, "בת הים מפונטנבלו", השמור כיום במוזיאון הלובר, הכין בביקורו השני בצרפת. יצירתו החשובה ביותר כפסל היא מצבת הארד "פרסיאוס עם ראש המדוזה" שבפירנצה. יצירותיו מצטיינות בקישוטיהן המרובים וברוב הפרטים.

המלחין הקטור ברליוז חיבר אופרה על פי זיכרונותיו.

צ'ליני היה ביסקסואל והואשם בפשעים של מעשי סדום פעם אחת עם אישה, ולפחות שלוש פעמים עם גברים.

לחברת רולקס יש קולקציית שעוני יד על שמו.

## גלריה

קובץ:Benvenuto Cellini-Perseus With the Head of Medusa-The Loggia dei.jpg|פרסיאוס עם ראש המדוזה מאת בנוונוטו צ'ליני בלוג'ה דיי לאנצי
קובץ:Apollo and Hyacinthus by Benvenuto Cellini.jpg |אפולו ויקינתון במוזיאון הלאומי ברג'לו
קובץ:Monument to Benvenuto Cellini (Florence)-Ponte Vecchio.jpg| מונומנט בפונטה וקיו
קובץ:Statue of Benvenuto Cellini (Uffizi Gallery).jpg|בנוונוטו צ'ליני בכניסה לגלריית אופיצי
קובץ:Base of Perseus by Benvenuto Cellini-Bargello.jpg|מרקוריוס במוזיאון הלאומי ברג'לו
קובץ:Bust of Cosimo I by Benvenuto Cellini.jpg|קוזימו הראשון דה מדיצ'י במוזיאון הלאומי ברג'לו


## קישורים חיצוניים

* 
* 
* 
* 
* 

קטגוריה:אמנים איטלקים
קטגוריה:צורפים
קטגוריה:פירנצה: אישים
קטגוריה:ביסקסואלים איטלקים
קטגוריה:אישים שנשפטו על פי חוקים נגד להט"ב
קטגוריה:פסלים איטלקים במאה ה-16
קטגוריה:ילידי 1500
קטגוריה:נפטרים ב-1571
איוואן לנדל

**איוואן לנדל** (בצ'כית: **Ivan Lendl**; נולד ב-7 במרץ 1960 באוסטרבה, צ'כיה) הוא טניסאי עבר צ'כוסלובקי-אמריקאי. דורג במקום הראשון בעולם בטניס במשך 270 שבועות ושבר שיא שהחזיק ג'ימי קונורס מארצות הברית. נכון להיום רק פיט סמפראס, רוג'ר פדרר ונובאק ג'וקוביץ' דורגו ראשונים בעולם זמן רב יותר מלנדל. הוא סיים במשך ארבע עונות את המקום הראשון בעולם: בשנים 1985, 1986, 1987 ו-1989.

לנדל זכה ב-94 תארים ליחידים בסבב העולמי, ומדורג במקום הרביעי בכל הזמנים לאחר ג'ימי קונורס (109), רוג'ר פדרר (103) ונובאק ג'וקוביץ' (98).

## קריירה
במהלך קריירת הטניס שלו הגיע ל-19 משחקי גמר של טורנירי גראנד סלאם וזכה בשמונה מהם.

לנדל זכה שלוש פעמים באליפות ארצות הברית הפתוחה בטניס (1985-1987), שלוש פעמים באליפות צרפת הפתוחה (1984, 1986, 1987) ופעמיים באליפות אוסטרליה הפתוחה (1989, 1990).

לנדל היה לטניסאי שהחזיק במספר הניצחונות הגבוה ביותר בגביע המאסטרס (טורניר סוף השנה), עם 39 ניצחונות. שיא זה נשבר על ידי רוג'ר פדרר רק ב-2012.

ב-1992, לאחר מאבק ממושך, קיבל לנדל אזרחות אמריקאית ועבר לייצג את ארצות הברית עד פרישתו מטניס מקצועני ב-1994 בגיל 34. לאחר הפרישה מטניס החל לנדל לפתח קריירה שנייה כשחקן גולף מקצועני. שתי בנותיו הבוגרות, מאריקה ואיזבלה, משחקות בסבב הגולף במקצועני, וזוכות ללווי צמוד של אביהן.

בשנת 2012 החל לשמש מאמנו של אנדי מארי והוביל אותו להישגים, זכייה במדליית הזהב באולימפיאדת לונדון וזכייה בגראנד סלאם ראשון באליפות ארצות הברית הפתוחה ובשנת 2013 בגראנד סלאם ווימבלדון.

## הישגים בגראנד סלאם
### יחידים

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:טניסאים צ'כים
קטגוריה:טניסאים זוכי אליפות אוסטרליה הפתוחה
קטגוריה:טניסאים זוכי אליפות צרפת הפתוחה
קטגוריה:טניסאים זוכי אליפות ארצות הברית הפתוחה בטניס
קטגוריה:אמריקאים שנולדו ב-1960
פטיפור

**פטיפור** (ברבים: **פטיפורים**; מצרפתית: **petit four**, "תנור קטן"; האקדמיה ללשון העברית הציעה את המונח **פַּת פְּאֵר**) היא עוגה קטנה המוגשת כקינוח בסיום הארוחה. פטיפורים הודיים נקראים "לאדו".
שמאל|ממוזער|200px|מבחר פטיפורים
[שמאל|ממוזער|150px|מַנְזֶ'טים מ[נייר]]
הפטיפורים הם עוגות קטנות שצורתן לרוב רבועה, אורכן ורוחבן כ-3 - 4 ס"מ, וגובהן כ-3 - 5 ס"מ, אף כי יש גם צורות אחרות - כגון צורת פירמידה או קונוס. הפטיפורים מורכבים מעוגת ספוג וסוגי קרם שונים (לרוב קרם שוקולד או בצק סוכר). נהוג לעטר את הפטיפורים בפרחי סוכר או במרציפן, או בעיטורי שוקולד אחרים.

הפטיפורים מתחלקים לשתי קטגוריות:
* **Petits fours secs** - פטיפורים יבשים, שאינם כוללים ציפויי קרם - לרוב מדובר בפטיפורים העשויים קצף ביצים או פירות יבשים (שקדים או אגוזים).
* **Petits fours glacé** - פטיפורים המצופים קרם.

הפטיפורים נעשו בעבר בעת קירור תנורי האפייה, לאחר שנאפו העוגות והמאפים האחרים (פשטידות). בשל גודלן הקטן של הפטיפורים ניתן היה לנצל את החום שהצטבר בתנור בעת קירורו, ולאפות עוגות קטנות אלה.

פטיפורים מוגשים לעיתים ללא צלחת וסכו"ם, אלא במַנְזֶ'טים מנייר המיועדים למנוע התלכלכות מהקרם והפירורים.

## קישורים חיצוניים

* 
* מתכון לפטיפור שוקולד באתר מתכונים.נט
* מתכון לפטיפור פטל באתר "על השולחן"

## הערות שוליים

קטגוריה:עוגות
קטגוריה:המטבח הצרפתי: קינוחים
קטגוריה:מילים וביטויים בצרפתית
קטגוריה:מגדנאות
רפלסיה

**רפלסיה** (אנגלית: *Rafflesia*) היא סוג של צמח בעל פרחים טפילי. בסוג רפלסיה נכללים כ-29 מינים.

## תיאור
כמה מינים של רפלסיה גדלים בג'ונגלים של דרום מזרח אסיה (חצי האי המלאי, בורנאו, סומטרה, קלימאנטאן, מערב מלזיה והפיליפינים), ורובם נמצאים בסכנת הכחדה.

הרפלסיה הגדולה היא המין בעל הפרח הגדול ביותר בעולם. קוטר הפרח כמטר, אך נצפו פרטים חריגים שהגיעו לאורך של עד 3 מטרים. משקלו יכול להגיע עד 11 קילוגרם. אפילו לזן הקטן ביותר, רפלסיית מנילה, יש קוטר פרח של 20 ס"מ.

הרפלסיה ניזון מעורקי צמחי ה-Tetrastigma שצומחים ביערות גשם ראשוניים. הרפלסיה שולח איברי מציצה דמויי שורשים לתוך רקמת הגפן. למרות שלעיתים צמחים טפיליים נראים כמו צמחים רגילים הרפלסיה דומה יותר לפטריה מצומח רגיל. לצמח אין עלים, גבעול או אפילו שורשים. הרפלסיה מתחברת לצמח המארח בעזרת ריקמה חוטית ישירות לתאי הצמח וניזונה מהמים והחומרים המזינים שהיא שואבת מהם. האיבר היחידי המרמז על מוצאה מעולם הצומח הוא הפרח הענקי, צבעו אדום-חום והוא מפיץ ריח עז של בשר רקוב, ולכן קיבל את שמו המקומי המתורגם ל"צמח הגופה" או "פרח הבשר". הצמח מואבק על ידי זבובים הנמשכים לריחו.

ב-2007 מחקר מולקולרי שבדק את השיוך הטקסונומי של רפלסיה מצא כי היא שייכת למשפחת החלבלוביים (Euphorbiaceae).

## מינים
*רפלסיה גדולה (Rafflesia arnoldii)
**[[Rafflesia aurantia]]*
**[[Rafflesia azlanii]]*
**[[Rafflesia baletei]]*
**[[Rafflesia bengkuluensis]]*
**[[Rafflesia cantleyi]]*
**[[Rafflesia consueloae]]*
**[[Rafflesia gadutensis]]*
**[[Rafflesia hasseltii]]*
**[[Rafflesia keithii]]*
**[[Rafflesia kerrii]]*
**[[Rafflesia leonardi]]*
**[[Rafflesia lobata]]*
**[[Rafflesia manillana]]*
**[[Rafflesia micropylora]]*
**[[Rafflesia mira]]*
**[[Rafflesia patma]]*
**[[Rafflesia philippensis]]*
**[[Rafflesia pricei]]*
**[[Rafflesia rochussenii]]*
**[[Rafflesia schadenbergiana]]*
**[[Rafflesia speciosa]]*
**[[Rafflesia tengku-adlinii]]*
**[[Rafflesia tuan-mudae]]*
**[[Rafflesia verrucosa]]*
**[[Rafflesia borneensis]]*
**[[Rafflesia ciliata]]*
**[[Rafflesia titan]]*
**[[Rafflesia witkampii]]*

## קישורים חיצוניים

* אלון פרידמן, רימונית הלוטם
*

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:מלפיגאים
1393

## אירועים

*גיאורגי השביעי, מלך גאורגיה הופך להיות המלך היחיד של גאורגיה אחרי מות אביו בגרט החמישי הגדול.
*28 בינואר -  - נשף מסיכות בארמונו של שארל השישי מסתיים בשריפתם למוות של כל המשתתפים למעט המלך 

## נולדו

## נפטרו

## לוח שנה

## קישורים חיצוניים
יעקב משולם אורנשטיין

רבי **יעקב משולם אורנשטיין** (ה'תקל"ה, 1775 – כ"ה באב ה'תקצ"ט, 1839) היה רב, פוסק, אב בית דין לבוב, ומגדולי רבני גליציה. מכונה ה**ישועות יעקב** על שם ספרו.

## תולדותיו
נולד בסטנוב שבאוקראינה לרבי מרדכי זאב אורנשטיין, שהיה אחר כך רבה של לבוב. הוא היה צאצא לשושלת רבנים שהחזיקה במשרת הרב בלבוב במשך יותר מ-150 שנה. לאחר פטירת אביו, כשהוא עדיין ילד, גדל בירוסלב. שם נישא עם שרה, בתו של הגביר צבי הירש וואהל. שנים אחדות סיפק לו חותנו את צרכיו ביד נדיבה ואף פתח לו ישיבה במקום.

בהמשך כיהן כרב בז'ולקווה. לאחר פטירת הרב צבי הירש רוזאניש בו' בכסלו תקס"ה (1804), התמנה כרב וראש ישיבה בלבוב על כיסא אביו, אך הוא בא ללבוב לממש את המינוי, רק ב-1805.

בשנת ה'תקע"ו (1816) היה מעורב בפרשת החרם שהוטל על שני משכילים: רבי שלמה יהודה רפפורט (שי"ר) ואברהם הירש נטקס (מקורות משכיליים מאוחרים העלו את המספר לארבעה). הרב אורנשטיין לא הטיל את החרם, שנראה שמקורו היה בחוגי החסידים, אך הואשם על ידי השלטונות בכך שלא דיווח עליו. עם זאת, הפקידים קבעו כי לא היה אויב לחינוך המודרני. בפקודת השלטונות, לאחר שהואשם על ידי המשכילים בקנאות חשוכה, נאלץ לקרוא דרשה בגרמנית שבה הוכרז כי לחרם לא היה תוקף.

כתב את הספר "ישועות יעקב" על השולחן ערוך, שעל שמו זכה לכינויו. הספר ישועות יעקב כולל ארבעה כרכים על האורח חיים, שלושה כרכים על היורה דעה ושלושה כרכים על אבן העזר, בנוסף נדפס גם כרך שו"ת. בפירוש הישועות יעקב חלק קצר המסביר את השולחן ערוך וחלק ארוך יותר המביא את דעות קודמיו ודן בהן. ספר חידושיו על חמישה חומשי תורה נקרא גם הוא 'ישועות יעקב' ונדפס לראשונה בורשא בתרע"ב.

על השתלשלות מינויו בצעירותו לרב בירוסלב, וסירובו לכתב המינוי ניתן לקרוא בהקדמה לספר המידות על פי המגיד מדובנא.

## משפחתו
בנו היחיד הרב מרדכי זאב אורנשטיין, נבחר לאב"ד פרעמישלא. אחיו היה הרב משה יהושע העשיל אורנשטיין. אחייניו היו רבי יוסף שאול נתנזון ורבי מרדכי זאב איטינגא.

## לקריאה נוספת
* חיים נתן דמביצר, **כלילת יופי**, ח"א, קראקא תרמ"ח, אות כא, דף ק"נ עמוד ב' ואילך

## קישורים חיצוניים
* 
* 
* 
* 
* 
* 

## הערות שוליים

קטגוריה:רבנים אורתודוקסים
קטגוריה:רבנים גליציאנים
קטגוריה:פרשני שולחן ערוך
קטגוריה:מחברי ספרי שו"ת
קטגוריה:משפחת אורנשטיין (לבוב)
קטגוריה:לבוב: רבנים
קטגוריה:ז'ובקבה: רבנים
קטגוריה:ירוסלב: רבנים
קטגוריה:אבות בתי דין
קטגוריה:אישים הקבורים בבית הקברות היהודי הישן בלבוב
קטגוריה:ילידי 1775
קטגוריה:נפטרים ב-1839
1301

## אירועים
*בית דונאטי (גוולפים שחורים) גוברים על בית צ'רקי (גוולפים לבנים) בפירנצה, ומגרשים ממנה את הגוולפים הלבנים. בין מגורשים היה דנטה אליגיירי. 
*ברתולומאו דלה סקלה נהפך ללורד של ורונה.
*על יהודי ירושלים מוטלות גזירות על הלבוש על ידי השליטים הממלוכים.
* 25 באוקטובר – שביט האלי מגיע לפריהליון.

## נולדו

## נפטרו
* אנדרו השלישי – מלך הונגריה. אחרון משושלת ארפד.

## לוח שנה

## קישורים חיצוניים
משולם איגרא

**רבי משה משולם בן שמשון איגרא** מהעיר טיסמניץ (תקי"ב – י"ח בתשרי תקס"ג) היה רב, פוסק, ומגאוני דורו בגליציה.

## תולדות חייו

נולד בבוצ'אץ' בשנת 1752 לר' שמשון ואשתו רייזל, בתו של ר' אפרים פישל אב"ד קולומיא (נפטר בשנת תקמ"ג). משולם התייתם בגיל צעיר וגדל אצל סבו בקולומיאה. כבר בתור ילד קטן התפרסם בחריפותו ושנינותו. מסופר כי בגיל תשע ניצח את ר' יצחק הלוי הורוויץ בוויכוח הלכתי, וכאשר אשתו של רבי יצחק באה אל בעלה בטרוניה על שהשפיל עצמו בפני ילד קטן, ענה לה כי הלוואי ואותו ילד יהיה חתנו. ואכן, בגיל 13 נישא לבת הגביר שמואל ביק, אולם כעבור זמן קצר התגרשו. ובגיל 16 נישא לרבקה אסתר – בתו של הרב בברודי ר' יצחק הורוויץ. לאחר נישואיו התגורר זמן קצר בברודי, ולמד ב"קלויז" המפורסם. כעבור כשנה, בגיל 17 בלבד התקבל כרב במחוז סטניסלב, והתיישב בעיר טיסמניץ, בה כיהן כרב וראש ישיבה.

בשנות כהונתו בטיסמניץ החלה תנועת החסידות להכות שורשים בגליציה. רבי משולם התפרסם כמתנגד חריף לחסידות, הוא פרסם מכתב חריף בגנותה, ואף חתם על חרם נגד החסידים. מסופר כי בטיסמניץ התגורר אחד מתלמידיו של הבעל שם טוב, ושמו רבי יעקב קופיל חסיד, שהזהיר את חסידי העיר לבל יזלזלו בכבודו של רבי משולם, אך לאחר פטירת רבי יעקב יעקב קופיל חסיד, בשנת 1787, החלו החסידים להשיב מלחמה נגד רבי משולם. במקביל הסתכסך רבי משולם עם פרנסי העיר בגלל סוגיית הגיוס לצבא. קהילת-היהודים בטיסמניץ, כיתר הקהילות בגליציה, חויבה למסור בכל שנה ושנה מספר מסוים של אנשים לשירות צבאי, פרנסי טיסמניץ פטרו מגיוס בני-תורה ותלמידי-חכמים, ומסרו במקומם לצבא את ההדיוטות ועמי-הארץ. רבי משולם יצא כנגד מנהג זה וטען שיש לעשות הגרלה בין כל אלו המוכשרים להיות יוצאי-צבא, ומי שיעלה עליו הגורל, יהיה מי שיתגייס. עקב המחלוקת עזב את העיר בשנת 1794 לפרשבורג.

טרם הגיעו לפרשבורג פנו פרנסי העיר לרבי יצחק חריף מסמבור בבקשה כי יבוא לכהן בעירם, אולם משלא נענה הלה פנו לרבי משולם. מסופר כי רבי משולם לא נתרצה עד שנסע אל רבי יצחק חריף על מנת לשמוע במו אוזניו כי אכן הוא מסרב לקבל עליו את הכהונה. בשיחתם הסתבר כי חריף לא קיבל כלל את פניית פרנסי פרשבורג, לכן הציע לו רבי משולם את הכבוד, אולם חריף טען כי מאחר שהמכתב לא הגיע לידיו, סימן כי משמים מעוניינים ברבי משולם למשרה.

בפרשבורג כיהן רבי משולם כרב וראש ישיבה כשמונה שנים עד לפטירתו בשנת 1801. לאחר פטירתו, מילא את מקומו רבי משה סופר (החת"ם סופר) כרב העיר וכראש הישיבה. בסוף שו"ת רבי משולם איגרא מודפס הספדו של החת"ם סופר על רבי משולם. כן כתב עליו כי "שתי זרועותיו כשני ספרי תורה... אי אפשר לשער גודל בקיאותו ומהירות חריפותו אשר חוברו בו יחדיו".

חידושי תורתו נדפסו שנים רבות לאחר פטירתו, והם ידועים בעמקותם ובקושי הרב בהבנתם.

## תלמידיו
העמיד תלמידים רבים. בהם:
*רבי אריה לייב הלר, בעל "קצות החושן".
*רבי יעקב לורברבום מליסא, בעל "נתיבות המשפט".
*רבי מרדכי בנט.
*רבי נפתלי צבי הורוביץ מרופשיץ.
*רבי משה מינץ.

## ספריו
* 
* 
* 
*  חידושים על הש"ס ושו"ת

## קישורים חיצוניים

* 
* ר' משולם איגרא, מתוך ספר "שרי המאה" מאת הרב יהודה לייב מימון
* 
* 

## הערות שוליים

קטגוריה:רבנים: אחרונים
קטגוריה:רבנים גליציאנים
קטגוריה:פרשבורג: רבנים
קטגוריה:מחברי ספרי שו"ת: ראשוני האחרונים
קטגוריה:ילידי 1752
קטגוריה:נפטרים ב-1801
קטגוריה:בוצ'אץ'
כביש 92

**כביש 92** הוא כביש אורך ארצי בצפונה של ישראל, הנמתח לאורך חופה המזרחי של הכנרת מצומת צמח בדרום ועד לצומת יהודיה בצפון. אורכו של כביש 92 הוא 26 ק"מ.

## היסטוריה
חלקו הדרומי של הכביש, מצמח לעין גב, נסלל מיד לאחר תום מלחמת העצמאות במסגרת המאמצים של ישראל לקבוע עובדות בשטחים המפורזים על פי הסכמי שביתת הנשק בין ישראל לסוריה, ונחנך ביוני 1950. הכביש נסלל על ידי סולל בונה, שליש ממנו מבטון והשאר באספלט. המשך הכביש נסלל בשלבים. בסוף 1969 הוארך הכביש מעין גב עד כורסי, במסגרת סלילת כביש 789 מכורסי לצומת אפיק. כבר אז תוכנן לסלול את כביש 87 שיעלה מצומת כפר נחום לגולן וכביש 92 תוכנן להתחבר לכביש זה, באופן שהכנרת תוקף בכביש. הכביש נחנך באפריל 1978.

## צמתים לאורך הכביש

## אתרים לאורך כביש 92
* חוות היענים בקיבוץ האון
* אנדרטת הטייסים הטורקים
* סוסיתא (אתר ארכאולוגי)
* הגן הלאומי כורסי
* בקעת בית צידה ותל בית צידה

## ראו גם
* הכנרת
* רמת הגולן
* כבישי ישראל

## קישורים חיצוניים
*צילום נסיעה בכביש 92 מצומת יהודיה לצומת צמח

## הערות שוליים

קטגוריה:רמת הגולן: תחבורה
קטגוריה:ישראל: כבישים
קטגוריה:סולל בונה: כבישים ומחלפים
קטגוריה:עין גב
כביש 87

**כביש 87** הוא כביש רוחב ארצי בצפונה של ישראל, הנמתח לרוחבם של בקעת כינרות ומרכזה של רמת הגולן, מצומת כפר נחום במערב ועד לצומת בשן במזרח. אורכו של הכביש הוא 35 ק"מ. 

ממוזער
העבודות על הכביש החלו במחצית השנייה של שנת 1970 והכביש תוכנן להיות ציר הגישה המרכזי לגולן. ביולי 1972 נחנך גשר אריק על הירדן שנבנה במסגרת הכנת הכביש, אולם בסוף 1972 הוא היה עדיין ללא שימוש, למרות שכוסה אספלט, בגלל שקטע הכביש שממערב לירדן, עד כפר נחום לא נפרץ. במרץ 1973 הודיע דובר מע"ץ שהעבודות על הכביש יחלו בימים הקרובים. הכביש הושלם בתחילת 1979.

על-פי תוכנית משרד התחבורה לעדכון המספור של רבים מכבישי ישראל, צפוי כביש 87 לשנות את מספרו לכביש 900 בקטע שבין צומת יהודייה לצומת כפר נחום.

## צמתים לאורך הכביש

## אתרים לאורך הכביש
* כנסיית הלחם והדגים
* מנזר דומיני
* כפר נחום
* עין איוב
* המנזר היווני
* גשר אריק
* בקעת בית צידה ושמורת הטבע בית צידה
* שמורת יער יהודיה ונחל יהודיה
* אנדרטת חטיבה 7
* חורבת חושניה ושמורת אירוס חושניה
* אנדרטת חטיבה 179
*  אנדרטת גדוד 71

## ראו גם
* הכנרת
* רמת הגולן
* כבישי ישראל

## קישורים חיצוניים

## הערות שוליים

קטגוריה:רמת הגולן: תחבורה
קטגוריה:ישראל: כבישים
צומת (רשת)

[שמאל|ממוזער|250px|תרשים חיבורים של [רשת מחשבים – כל אחד מחלקי הרשת הוא צומת]]
**צומת** (באנגלית: **Vertice**, **Node**) הוא כל ייצוג ברשת של גורם.
הצומת יכול להיות מחובר לצמתים אחרים על ידי קשתות (הקשרים או החיבורים בין הצמתים).
בגרפים, הצומת הוא ייצוג תאורטי בלבד. ברשתות, לצומת יכולות להיות תכונות והוא יכול לייצג ישות מהעולם האמיתי.

## ברשת מחשבים
צומת הוא כל רכיב המהווה חלק מרשת מחשבים ומסוגל לשלוח, לקבל ולהעביר חבילות מידע באותה הרשת. צמתים יכולים להיות מחשבים, מחשבי כף יד, טלפונים סלולריים או רכיבי רשת כמו גשרים, רכזות ונתבים.

כמו כן, המונח **צומת רשת** מתייחס לקבוצה של מכשירים, לא בהכרח באותו מיקום גאוגרפי, שמספקים שירותים לרשת ומנוהלים כיחידה אחת.

צמתים שמנתבים מידע וגם מקבלים ושולחים מידע נקראים צמתי על.

לכל צומת ברשת חייבת להיות כתובת MAC.

## ראו גם
* תורת הגרפים
* תורת הרשתות
* רשת חברתית

קטגוריה:ארכיטקטורת רשת
קטגוריה:מדע הרשתות
עוגת חתונה

ממוזער|שמאל|250px|עוגת חתונה משנת 1909
[ממוזער|שמאל|250px|עוגת חתונה לבנה מסורתית - בחתונתם של [רונלד רייגן|רונלד וננסי רייגן]]

**עוגת חתונה** היא עוגה מסורתית המצופה בדרך כלל בבצק סוכר ומוגשת לאחר טקס החתונה במהלך קבלת הפנים הנערכת לאורחים.

## היסטוריה
מקורה של עוגת החתונה במנהג מימי הביניים לפיו אורחי החתונה נהגו להביא לזוג הנישא עוגה במתנה. עוגות אלה נערמו בערימה יחד - ולמעשה שימשו הבסיס למטבחם של הזוג הנישא.

גם קודם למנהג זה נהגו בחתונות לאכול עוגות, עוגיות ומגדנות אחרות. בחתונות רומיות נהגו לחלק לאורחים מיני מתיקה.

מאחר שעד לתחילת המאה ה-20 לא היו אמצעי קירור, ומאחר והכנת עוגת החתונה ארכה זמן רב, נהגו להכין החל מימי הביניים סוג עוגות אשר יצליח לעמוד זמן רב מבלי להעלות עובש. עוגה זו הייתה עוגת פירות שהושרתה זמן רב באלכוהול (בדרך כלל בליקר), ולאחר מכן צופתה ציפוי סוכר ושומן אשר הגן על העוגה.

ההשראה לעוגת הקומות בעת המודרנית הייתה צריח כנסיית סנט מרי לה בו שבלונדון.

המלך הנרי השמיני אף חוקק חוק שקבע את מרכיבי עוגת החתונה (ובייחוד את כמות הסוכר בה) על מנת לקבע את המיסים על הסוכר.

## מסורות ומנהגים
ממוזער|שמאל|200px|זוג נשוי פורס יחד את העוגה.

לפי מנהג בריטי מקובל, חלק מעוגת החתונה נשמר בעקבות החתונה לטקס ההטבלה של הילד הבכור. עוגות חתונה אלה הן עוגות פירות ספוגות בתזקיק (spirit/liquor) המסוגלות להישמר זמן רב.

בתרבות המערבית נהוג שהכלה והחתן יחד פורסים את הפרוסה הראשונה של העוגה. מנהג זה מקורו במנהג הקדום בו הכלה פורסת את העוגה ומגישה אותה למשפחת החתן על מנת לסמל את כניסתה למשפחה זו.
לפי מסורת אחרת, הכלה והחתן מאכילים זה את זו בפרוסה הראשונה על מנת לסמל את מחויבותם האחד לשני.
ישנה אמונה לפיה אורחות החתונה הרווקות הלוקחות חלק מהעוגה וישנות כשהעוגה תחת ראשן, תחלומנה על הגבר עמו תינשאנה.

## עיטורי עוגת החתונה
ממוזער|שמאל|200px|עוגת חתונה מודרנית

בתרבות המערבית, עוגת החתונה היא עוגה גדולה המקושטת בעיטורי סוכר ומרציפן, ולרוב כוללת מספר קומות בגדלים ההולכים וקטנים, המונחות אחת על השנייה, לעיתים עם מרווחים ועמודים תומכים בין קומה לקומה. יש השמים דמויות של החתן והכלה בראש העוגה (ולעיתים הדמויות עשויות מחומרים הניתנים לאכילה).
בתרבות המערבית נהוג לשים בראש עוגת החתונה פסלים של חתן וכלה בלבוש חתונה (הכלה בשמלת כלה לבנה, והחתן בחליפת שרד שחורה - לרוב בטוקסידו).

מנהג זה הפך פחות פופולרי במשך השנים, וכיום נהוג ליצור עוגות חתונה עם עיטורים המתאימים לאישיות החתן והכלה (כך לדוגמה קיימות עוגות חתונה שבראשן שמים בובות אלביס פרסלי או מיקי מאוס ומיני מאוס).

בחתונות חד-מיניות יש השמים בהתאם בראש עוגת החתונה שני חתנים או שתי כלות.

## בישראל
בעבר נאפו גם בישראל עוגות חתונה בסגנון המערבי. כיוון שמסיבת החתונה כללה לרוב ארוחה בשרית כשרה, העוגה הוכנה כפרווה. עוגות החתונה תופסות מקום של כבוד כחלק מרכזי וחשוב בחתונה. יש אף זוגות ישראלים המאמצים את המנהג של שמירת חלק מהעוגה עד ליום הנישואים הראשון או עד ללידת הילד הבכור.

## ראו גם
* קבלולי (לחם כלולות) - עוגת כלולות של יהדות גאורגיה, חלק מריקוד הקבלולי שלאחר החופה.
* קק לאפיס סראוואק - עוגת חתונה מאינדונזיה

## קישורים חיצוניים

* 

## הערות שוליים

קטגוריה:חתונה
חתונה
ניאזוב

**ניאזוב** או **ניאזוף** (ברוסית: **Ниязов**; בבוכרית: **Ниёзов** ניוזוב; בטורקמנית: **Nyýazow**) הוא שם משפחה רוסי ומרכז אסייאתי הנפוץ באוזבקיסטן, קזחסטן, טג'יקיסטן, טורקמניסטן ובקרב יהודים בוכריים.שלמה ניאזוב סיים לימודי רפאות הפה .בעל דיפלומה ממדינת מולדובה בשנת 1990.מומחה בשיינים .עיצוב .וניראות מעוד

מקור השם ניאזוב הוא מן השפות הפרסית, הבוכרית והרוסית.
ניאז\נייאז פירושיו מפרסית או בוכרית הם: 1.מתנה, 2.משאלה או 3.מחילה.
הסיומת הרוסית "וב" (ов) מציינת של או בן של.

לשם קיימת הגרסה הנשית **ניאזובה** (**Ниязова**) המשמשת לרוב במדינות ברית המועצות לשעבר ועל ידי נשים בלבד.

קטגוריה:שמות משפחה יהודיים
כביש 91

**כביש 91** הוא כביש רוחב ארצי בצפונה של ישראל, הנמתח לרוחבם של עמק הירדן ומרכזה של רמת הגולן, מצומת מחניים במערב ועד לצומת זיוון הסמוכה לעין זיוון במזרח. אורכו של כביש 91 הוא 28 ק"מ.

הכביש יצא במקור מצומת חצור, ועבר דרך קיבוץ מחניים, אולם בהמשך הוסט הכביש מעט צפונה משם, מצומת מחניים לכיוון רמת הגולן.

## אתרים לאורך כביש 91
* אתר הנצחה למושבה משמר הירדן
* גשר בנות יעקב
* מצפה גדות
* בית המכס העליון
* אנדרטה לחללי אגד ארטילרי 212
* נפח
* אנדרטת חטיבה 188
* אנדרטת חטיבה 679
* הר שיפון
* גן ראובן - גן לאומי עין צנובר (בסמוך לבסיס צבאי צנובר)

## צמתים לאורך הכביש

## ראו גם
* עמק הירדן
* רמת הגולן
* כבישי ישראל
## קישורים חיצוניים
*גן לאומי עין צנובר באתר האינטרנט של טיולי: "יש למה לחכות: 11 הגנים הלאומיים שצפויים להפתח ולהתחדש ב-2021", 30 בדצמבר 2020
* כביש 91: סרטון למטיילים, באתר הבלוג נעמוש / הרמה הסורית / מלחמת ששת הימים
* שדרוג כביש 91 והקמת מחלף מחניים, באתר משרד התחבורה

קטגוריה:רמת הגולן: תחבורה
קטגוריה:ישראל: כבישים